钦定古今图书集成/明伦汇编/官常典/第310卷 > 陈希亮
## 钦定古今图书集成/明伦汇编/官常典/第310卷 > 陈希亮

按《宋史》本传：“希亮，字公弼，眉州人。天圣八年进士。嘉
祐二年为开封府判官，改判三司户部勾院。朝廷以
三司事穴，簿书留滞，乃命希亮又兼开拆司。荣州鬻
盐凡十八井，岁久澹竭，有司责课如初，民破产籍没
者三百馀家。希亮为言，还其所籍，岁蠲三十馀万斤。
三司簿书滞留者，自天禧以来末帐六百有四，明道”
以来，生事二百一十二万。希亮日夜课吏，凡九月，去
其三之二。度支吏不时勾希亮，杖之，副使以希亮擅
决罚，由是事复滞。会接伴契丹使还，自请补外。